Αλεξία Καλανταρίδου

Η Αλεξία Καλανταρίδου (19 Ιανουαρίου 1995, Κατερίνη) είναι Ελληνίδα διεθνής αθλήτρια πετοσφαίρισης, η οποία 
κατά την περίοδο 2022-23 αγωνίστηκε με τη φανέλα του Α.Ο. Μαρκοπούλου στο Πρωτάθλημα Ελλάδας στη θέση της ακραίας.

 Καριέρα 
Η Αλεξία Καλανταρίδου σε ηλικία μόλις 8 ετών το 2003, ακολουθώντας το παράδειγμα της μεγαλύτερης αδελφής της,Ποστάρισμα της Καλανταρίδου στη Φινλανδία www.lamiasports.com  εντάχθηκε στις Ακαδημίες του Αρχέλαου Κατερίνης, ομάδα της γενέτειράς της. Το 2010 ανηφόρισε στη Θεσσαλονίκη για τον Άρη, στον οποίο έμεινε ένα χρόνο, για να μετακινηθεί λίγο πιο ΒΔ, στον Εύοσμο, όπου αγωνίστηκε την περίοδο 2011-12 με τα χρώματα του  Αίαντα στην Α' Κατηγορία Ε.ΠΕ.Σ.Θ. Με τον Αίαντα κατέκτησε το τοπικό νταμπλ και ταυτόχρονα την άνοδο στην Α2 Εθνική Κατηγορία, στην οποία αγωνίστηκε μέχρι το 2015, οπότε επέστρεψε στον Άρη που είχε επανέλθει στην Α1 Εθνική.Επιστροφή στον Άρη www.volleyplanet.gr  

Την περίοδο 2015-16 κάνει μια εκπληκτική χρονιά με τον Άρη στο Πρωτάθλημα, ανακηρύσσεται «Καλύτερη πρωτοεμφανιζόμενη παίκτρια κάτω των 21» (ρούκι της χρονιάς)Καλύτερη πρωτοεμφανιζόμενη παίκτρια κάτω των 21, www.volleyplanet.gr  και ταυτόχρονα καλείται από τον Γιάννη Καλμαζίδη στην Εθνική ομάδα γυναικών.Αποχώρηση από τον Άρη - Κλήση στην Εθνική ομάδα το 2016 www.volleyplanet.gr  Παρόλα αυτά οι κιτρινόμαυροι αναπάντεχα την αποδεσμεύουν, και έτσι η Καλανταρίδου επειδή ταυτόχρονα σπουδάζει στο Α.Π.Θ., αποδέχεται την πρόταση μιας άλλης ομάδας της Θεσσαλονίκης, της Ελπίδας Αμπελοκήπων,Η Ελπίδα…της Καλανταρίδου www.volleyplanet.gr  η οποία τη χρονιά εκείνη είχε κερδίσει την άνοδο στη μεγάλη κατηγορία.

Την περίοδο 2016-17 η ομάδα των Αμπελοκήπων δεν καταφέρνει να παραμείνει στην κατηγορία, αλλά η Αλεξία Καλανταρίδου έχει κινήσει το ενδιαφέρον πολλών μεγάλων ομάδων της Βόλλεϋ Λιγκ. Τελικά την κερδίζει ο Α.Ο. Θήρας και έτσι τον Ιούνιο του 2017 η Αλεξία αποφασίζει να αναπνεύσει τον κυκλαδίτικο αέρα.Μετακομίζει στη Σαντορίνη η Α. Καλανταρίδου www.volleyplanet.gr  Στη Σαντορίνη παραμένει δύο χρονιές, στις οποίες κατακτά την 3η θέση του Πρωταθλήματος καθώς και το Ασημένιο μετάλλιο του Κυπέλλου Ελλάδας 2019. Τον Ιούνιο της ίδιας χρονιάς, και αφού είχε λήξει το συμβόλαιό της με την ομάδα της Σαντορίνης, αποδέχεται την πρόταση του Ολυμπιακού και παίρνει το πλοίο για τον Πειραιά,Η Καλανταρίδου στον Ολυμπιακό www.olympiacossfp.gr  όπου όμως πέφτει πάνω στις Λαζάρεβιτς και Σκοτ, οπότε δεν έχει μεγάλο χρόνο συμμετοχής. Πάντως έστω και ως αναπληρωματική κατακτά με τις Πειραιώτισσες το πρώτο πρωτάθλημα της καριέρας της την περίοδο 2020-21.

Το Καλοκαίρι του 2021 η Αλεξία Καλανταρίδου αποδέχεται την πρόταση του νεοφώτιστου Α.Ο. Λαμίας,«Βόμβα» με Καλανταρίδου ο ΑΟ Λαμίας 2013 www.stereanews.gr  αλλά η διακοπή του πρωταθλήματος 2020-21 λόγω της Πανδημίας COVID-19 και η αβεβαιότητα για τη συνέχεια του, την αναγκάζουν να αναζητήσει νέο σταθμό στην καριέρα της. Έτσι τον Ιανουάριο του 2021 αποδέχεται την πρόταση του Σωτήρη Γκότση, προπονητή μαζί με τον Νίκο Γκιτζέκο της φινλανδικής Οριβέντεν Πονίστους (ΟρΠο),Μετακόμισε στη Φινλανδία η Καλανταρίδου /www.novasports.gr  σύλλογο στον οποίο είχε αγωνιστεί και η Όλγα Βεργίδου. Έτσι αναχωρεί για το Οριβέσι, έδρα της ΟρΠο, και αγωνίζεται στο φινλανδικό πρωτάθλημα έως το τέλος της περιόδου. Ντεμπούτο με νίκη για Καλανταρίδου στη Φινλανδία (fot-vid) www.volleyplanet.gr 

Τον Μάιο του 2021 η Κατερινιώτισσα ακραία επιστρέφει στην Ελλάδα και τις περιόδους  2021-22 και 2022-23 αγωνίστηκε με τον Α.Ο. Μαρκοπούλου στο ελληνικό Πρωτάθλημα.Στον ΑΟΜ η Αλεξία Καλανταρίδου aom.gr 

 Σπουδές 
Η Αλεξία Καλανταρίδου αποφοίτησε το 2017 από το Παιδαγωγικό Τμήμα του Αριστοτελείου Πανεπιστημίου Θεσσαλονίκης και έκανε το μεταπτυχιακό της στη «Διαπολιτισμική Εκπαίδευση».Αλεξία Καλανταρίδου – Μια διαφορετική συνέντευξη volleyland.gr  

 Διεθνής καριέρα 
Η Αλεξία Καλανταρίδου ξεκίνησε την καριέρα της στα αντιπροσωπευτικά συγκροτήματα τον Ιούλιο του 2010, όταν κλήθηκε στους αγώνες για το Βαλκανικό Πρωτάθλημα Κορασίδων.ΕΠΕΣΘ - Ανασκόπηση 2010 (σ.46) epesth.gr  Το 2011 συμμετείχε σε όλους τους αγώνες της προκριματικής και της τελικής φάσης του Ευρωπαϊκού Πρωταθλήματος Κορασίδων, www.espek.gr αλλά και στο «Ευρωπαϊκό Ολυμπιακό Φεστιβάλ Νέων».ΕΠΕΣΘ - Ανασκόπηση 2011 (σ.45, 46, 52) epesth.gr  

Το επόμενο έτος τη βρίσκει στην Εθνική Νεανίδων και συμμετέχει στους αντίστοιχους αγώνες του Ευρωπαϊκού Πρωταθλήματος.ΕΠΕΣΘ - Ανασκόπηση 2012 (σ.44, 48) epesth.gr 
Συνολικά στις δύο συτές "μικρες" εθνικές ομάδες συμπλήρωσε 32 συμμετοχές.Συμμετοχές στις Εθνικές Κορασίδων - Νεανίδων www.volleyball.gr  Το 2016 η Αλεξία Καλανταρίδου καλείται για πρώτη φορά στην Εθνική Γυναικών από τον Γιάννη Καλμαζίδη αλλά και από τον Τάκη Φλώρο που τον διαδέχθηκε. Συμμετέχει στα φιλικά προετοιμασίας και στα προκριματικά του Ευρωπαϊκού Πρωταθλήματος.Ελλάδα - Μαυροβούνιο 2-2 (φιλικό) www.volleyplanet.gr  Τσεχία - Ελλάδα 3-0 (Προκριματικά Ευρωπαϊκού 2017) www.volleyplanet.gr  Το 2017 συμμετέχει επίσης και στις δύο φάσεις των προκριματικών του Παγκοσμίου Πρωταθλήματος, που διεξήχθησαν στο Όσιγιεκ και στο Ρότερνταμ αντίστοιχα.Ελλάδα - Κροατία 3-0 Α' φάση ποκριματικών Παγκοσμίου 2018 www.volleyplanet.gr  Ελλάδα - Σλοβενία 0-3 Β' φάση προκριματικών Παγκοσμίου 2018 www.volleyplanet.gr 
Η Αλεξία Καλανταρίδου μέχρι το 2018 είχε καταγράψει συνολικά 19 συμμετοχές με την Εθνική Ελλάδας Γυναικών.Συμμετοχές Εθνικής Γυναικών έως 2018 www.volleyball.gr 

 Συλλογικοί τίτλοι - Διακρίσεις 
 Εθνικά Πρωταθλήματα 
1 Πρωτάθλημα Ελλάδας
 2019-20 (Ολυμπιακός Πειραιώς)
 3η Θέση: 2017-18, 2018-19 (Α.Ο. Θήρας)

 Εθνικά Κύπελλα Κύπελλο Ελλάδας
 2η Θέση: 2019 (Α.Ο. Θήρας)

 Ατομικές Διακρίσεις 
 Πρωτάθλημα Ελλάδας 2021-22: Πολυτιμότερη Παίκτρια (MVP) 17ης αγωνιστικής Η Καλανταρίδου MVP της 17ης αγωνιστικής της Volley League γυναικών 2021-22 www.volleynews.gr 

 Παραπομπές 

 Εξωτερικοί σύνδεσμοι - Πηγές 
 Αλεξία Καλανταρίδου - Παρουσίαση greekvolley.eu
 Αλεξία Καλανταρίδου: Ατομικά στοιχεία - Ομάδες - Διακρίσεις women.volleybox.net
 Ολυμπιακός Πειραιώς - Ευρωπαϊκή παρουσία 2020  www-old.cev.eu
 Αλεξία Καλανταρίδου: Ευρωπαϊκή παρουσία www-old.cev.eu
 Συνέντευξη Αλεξίας Καλανταρίδου στον Θωμά Μίχο: «Στην Φινλανδία στόχος ήταν να αρχίσει το πρωτάθλημα, όχι το λουκέτο…» www.karfitsa.gr 
 Ειδήσεις για την Αλεξία Καλανταρίδου www.volleyplanet.gr 
 Τα Yearbooks της ΕΠΕΣΘ epesth.gr 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες Άρη
Κατηγορία:Πετοσφαιρίστριες ΑΟ Θήρας
Κατηγορία:Πετοσφαιρίστριες ΟΣΦΠ